Chrétien Foary-Klaxon

**Chrétien Montagnards Foary-Klaxon** (født **Klaxon**) (ca. 885 A.Æ. – 11. mars 937 A.Æ.) var en tussarixisk edler av Colline le boisée, senere ridder av Jutia gjennom sitt ekteskap med dame Isabeau Foary. Sammen med henne fikk Chrétien flere døtre, hvorav datteren Catherine ble arvingen til Jutia.

## ***Biografi***

### **Tidlig liv**

Født og oppvokst i ridderskapet Colline le boisée, var Chrétien oppdratt til å hate sine herskere: Foary-ene. Familien hans hadde kunnet gjøre som de ville i flere århundre, men var nå underlagt en familie med våpenhandlere fra Cuir. Foary-ene sto imidlertid på god fot med dronningen av Zarax, og Klaxon-familien ble tvunget til å underkaste seg Foary-familien, hvor mye de enn forbannet dem.

At de ville gjøre det enkelt å herske over dem, kom ikke på tale: Klaxon-ene jobbet iherdig med å stikke kjepper i hjulene deres, men dette skulle bli satt en stopper for da han ble ektet til Isabeau Foary. På denne tiden hadde Foary-ene etablert seg i baroniet, og deres representant var en mektig handelskvinne: å gjøre noe trekk mot henne ville være sosialt selvmord. Så hvorfor ikke heller dra nytte av dem? Når hun omsider døde, ville uansett Klaxon-ene arve rikdommene – så fort Isabeau var ryddet av veien.

### **Ekteskap og vanæring**

Ekteskapet mellom Chrétien og Isabeau var først kjølig – han nektet endog å fjerne fødselsnavnet sitt – og bare et taktisk trekk fra Klaxon-enes side. Som med mange romanser, tinte likevel dette forholdet. Chrétien og Isabeau får et bror-søster forhold, og lojaliteten til familien hans forsvinner. Til slutt var han fullstendig hengiven til sin hustru og Foary-ene. Da svigerfaren døde av kopper og Chrétien ble ridder, var Klaxon-ene imidlertid sikker på at han ville vende seg tilbake til dem og oppfylle løftet sitt. Resultatet var at han nå offisielt smeltet sammen Jutia og Colline: med dette fratok han foreldrene og søsknene sine retten som riddere av Colline le boisée.

Om han gjorde dette under påvirkning av Gérards sendemann – som var ankommet for å hjelpe med administreringen av Jutia – eller utav egeninteresse, er usikkert. Uansett endte dette med en duell mellom Chrétien og broren hans. Ettersom ingen av dem kunne temme, ble duellen utkjempet med sverd. Chrétien gikk seirende ut, men var død for familien sin: han hadde vanæret dem, men de hadde også bare seg selv å takke.

### **Død**

*Utdypende artikkel: Samlingen av Tussarix*

Ved utbruddet av den tussarixiske samlingen, tenkte man ikke keiser Paul ville nå langt. Da han imidlertid trengte seg inn mot det nordlige Zarax, ble Chrétien beordret til fronten. Han kjempet her under greven av Renadière, dronningens bror. Paul hadde delt styrkene sine, og han satte fyrsten av Ogel til å erobre Zarax i hans navn. Han selv ledet troppene sine inn mot Foix. Chrétien var blant troppene som skulle stoppe Ogel, hvilket de også klarte. Seieren etter slaget på Àcetroit-Estuaire endte med at fyrsten av Ogel flyktet. På kommando av Renadière, ble Chrétien sendt etter ham sammen med en håndfull av grevens spioner.

Da spionene nærmet seg fyrstens følge, ble de tatt i bakhold. Et pileregn drepte hestene og stor andel av følget. Chrétiens beskyttelse, hjalp han imidlertid lite i kampen mot angriperne. Han mistet hesten og ble skutt i brystkassen. Han kunne ikke stå, langt mindre kjempe. Da fyrsten omsider trådte fram med et papir i hendene, tok han Chrétiens sabel og kylte den inn i hjertet hans med lappen på.

Da likene ble oppdaget av Renadières soldater, ble Chrétien massekremert ved foten av berget på slagmarken. Asken hans ble blandet med mange andres, og mest sannsynlig var det ikke engang hans egen aske som ble bragt tilbake til Isabeau og døtrene deres.

## ***Trivia***

1. *Chrétien* er den franske formen av det latinske navnet *Christian.*
2. *Montagnards* er gitt til en person som bor i fjellet.
3. *Klaxon* er det franske ordet for "tute", som i å tute med et horn.
4. *Foary* er avledet av de germanske navnelementene *ger* "spyd" kombinert med *hard* "modig".